Σύμφωνα με το ά. 84 του Ποινικού Κώδικα, ελαφρυντικές περιστάσεις θεωρούνται ιδίως: α) ο πρότερος σύννομος βίος του δράστη (περίσταση που δεν αποκλείεται από μόνη την προηγούμενη καταδίκη του για ελαφρό πλημμέλημα), β) το ότι ο δράστης ωθήθηκε στην πράξη του από μη ταπεινά αίτια ή η τέλεση της πράξης έγινε υπό καθεστώς σοβαρής απειλής ή εξαιτίας της επιβολής προσώπου με το οποίο ο δράστης έχει σχέση εξάρτησης/του οφείλει υπακοή ή λόγω μεγάλης ένδειας και ανάγκης, γ) το ότι ο δράστης παρασύρθηκε από έντονη οργή ή θλίψη λόγω άδικης σε βάρος του πράξης, ή τον προκάλεσε ο παθών με ανάρμοστη συμπεριφορά του, δ) η ειλικρινής μετάνοια και πρόθεση αποκατάστασης ή μείωσης της ζημίας που προκάλεσε και ε) η καλή συμπεριφορά του μετά την τέλεση της πράξης, ακόμα και κατά την κράτηση.